 Foluke Daramola: Toyosi Adesanya sọ òkò ọrọ sáwọn tó ń pe eléré tíátà ní aṣẹwó Toyosi Adesanya, gbajumọ osere mii to bọ sita naa ni gbogbo ẹni ti ìṣesí Foluke bá n bí nínú, kí wọn lọ wá ǹkan ṣe si. Toyosi sọrọ yìí lójú òpó instagram Foluke Daramola, gẹgẹ bí ọkan nínú àdarí ẹgbẹ Tampan. O ni gẹgẹ bi ìṣẹ tí àwọn gbà, kò di dandan nígbà ti àwọn àgbà ẹgbẹ bá dí olóògbé, kí àwọn tó ṣe ojúṣe tó yẹ fun wọn. Toyosi ni ìgbésẹ Foluke Daramola ni láti mú inú àwọn ènìyàn náà dùn lásìkò tí wọn wà láyé, à ti pé àwọn kìí ṣe oore tí wọn yóò lọ máa pòréré rẹ lórí ayélujára. Gbajúgbajà òṣèré náà ni láti bi ọdún mẹtàdínlọgbọn ṣẹyìn ni àwọn tí máa n ran ara àwọn lọwọ, tó bá kù díẹ káàtó fún ọmọ ẹgbẹ. Ṣe o di ìgbà tí àwọn àgbà yìí bá kú tán, kí a tó tọjú wọn ni, ǹkan tí a bá lẹnu iṣẹ nígbà tí a bẹrẹ ni à ń ṣe Ó ní òun rọ àwọn olólùfẹ àti olùwòràn eré títà, láti máṣe mú ǹkan ṣú àwọn nitori awọn n gbìyànjú láti ṣe oore, o ni bákan náà ni ọpọ àwọn mííràn nínú agboolé tíátà pẹlu n se oore. Toyosi wa kesi awọn eeyan to n sọrọ odi nipa Foluke pe tí ìwọ bá tilẹ ti ro ara rẹ pín pé o ko lè jẹ ènìyàn mọ, ṣe o mọ iye ọdún tí àwa ti lò, kí a tó ní orúkọ tí a ni lónìí ni? Akomolede àti Asa: Kí ni Ìjálá láàrin àwọn ewì alohùn àti bí wọn ṣe ń sun-ún? Àìmọye ènìyàn ló ti ni orúkọ jùwá lọ lásìkò tí à ti bẹrẹ àti àwọn ti a ti lọrúkọ jùlọ láti ìgbà tí a ti bẹrẹ yìí. Toyosi ni òun ni Foluke Daramola yan gẹgẹ bi akọwé ẹgbẹ ajọ náà nígba to ṣe ìdásìlẹ rẹ lọdún 2019, àpò ara rẹ sì ló tí mú owó tó fi n ràn àwọn arúgbó náà lọwọ  Tí ìwọ bá ni àgbàlagbà tàbi òbí nílé rẹ, tí o kọ láti tọjú wọn, ṣe ó túmọ sí pé kí ẹlòmíràn máṣe tọjú tirẹ ní? Gbogbo ẹyin tí inú ń bi, ẹ lọ gbà fún ẹni ti Ọlọrun yọnú sí. Bakan naa ni Toyosi ke si awọn obinrin to n pe awọn osere tiata lobinrin ni asẹwo, lati bọ sita wa sọ boya ọkọ to gbe wọn sile lo ja ibale wọn. N kò ṣàánú mọ fáwọn àgbà òṣèré torí ìrọ tẹ pa mọ mi Gbajugbajà òṣèré tíátà Yorùbá, Foluke Daramola tí rọ ará ìlú láti kọ etí ọgbọin sí àhesọ ọrọ kan tó n lọ pe, òun ń fí owó tí àwọn ènìyàn dá fún ètò ẹlẹyinjú àànú tí òun ṣe, se ìtọjú ara oùn. Foluke Daramola ni kàkà bẹẹ, iṣẹ owó tí òun ṣe ni òun ń lò láti ṣe ìtọjú àwọn arúgbó osere tiata tí òun máa n fún lówó. Sáájú ni ọkàn nínú àwọn alátẹlé rẹ lórí ayélujára Instagram rẹ, tí kọ ǹkan sí abẹ ọrọ kan tí Foluke fi síta eyi to ni: Àwọn iròyin tì ẹ leè ní ìfẹ síí: Gẹgẹ bí nǹkan ti òun rí lórí ayelujara pé  kí òṣèré náà ṣe ǹkan tọ yẹ lórí ọrọ owó náà tí kò bá fẹ kú, bákan náà ló tún kọ pé, Foluke já ọkọ ọlọkọ gba ni. Sùgbọn nínú ìdáhùn Foluke Daramola lo ti bẹnu àtẹ lu ọrọ tí ẹni náà sọ tó si ṣẹ èpè lé pé lé nítorí pé òun bá òun lórùkọ jẹ ni. Bákan náà ni òṣèré náà tún fi ìdí rẹ múlẹ pé, òun kìí gba owó lọwọ ẹnikẹni láti ran ajọ ẹlẹyinjú àǹù tí òn dásílẹ lọwọ gẹgẹ bi ẹni náà ṣe sọ bíkò ṣe pé, òógùn ojú òun ni òun ń ná fún wọn. Bákan náà lo ké sí ẹnikẹni tó bá ni ẹri tó dájú kí o gbe wá sí ìtà gbangba kí wọn ye wá sí abẹ àkọlé òun láti wá kọ ìkọkúkọ. Èló gan ni mó n fún àwọn arúgbó yìí gan, 5000, 10000 tí kò bá jẹ bẹẹ kí iná ọlọrun sọkalẹ lé ẹni náà lórí Fún ìgbà ìkẹyín mó fẹ kí àlàyé yìí ye olúkúlùkù  Mi kìí gba owó lọwọ ẹnikẹni láti ṣe iṣẹ tí mo yàn layò láti má ràn àwọn arúgbó Nollywood lọwọ. Owó ara mí ni mo fí n ṣe e, àwọn ti wọn ni mó ni ibi tí mo ti n gba owó, tí wọn sì ni ẹrí, kí wọn bọ si gbangba láti wá sọ ọ. Bí kò bá sì tí sí ẹri, ẹ yé e wá si ojú òpó instagram mi láti kọ ìkọkukọ, kí ìbínú Ọlọrun tó rọ lé yín lórí. Osere tiata naa fikun pe  Ọpọ igba ni wọn ti n sọ ahesọ ọrọ nipa isẹ aanu toun n se, to si ni oun ti oun nifẹ lati se ni isẹ aanu naa fawọn agbaagba osere tiata, ti oun ko si da owo kankan si apo ara oun. Bakan naa lo sẹ lori iroyin kan to ni awọn olootu ere tiata meji ba oun ni ajọsepọ ni ibudo ere, ki wọn le fun oun ni ipa lati ko ninu ere wọn. Female Car Painter: Èmi ní obìnrin àkọkọ tí yóò máa ṣiṣẹ akunmọtò ní Ibadan Epe pọ ti Foluke Daramola sẹ, ti a ko le kọ sita , amọ to pa fidio naa rẹ loju opo rẹ, eyi to fi n fi ẹhonu han sawọn eeyan to n pa irọ mọ pe o gba owo lọwọ awọn eeyan kan, ti wọn si tun ni o n se sina pẹlu awọn olootu ere tiata. : Lórí ọrọ ìbanilórúkọ jẹ tí Foluke Daramola fí ké gbàjare lójú òpó instagram rẹ láìpẹ yìí, ọkan nínú àwọn gbájúgbajà òṣèré tíátà míràn tún ti bọ síta lórí ọrọ náà. 